Fēnikss (grupa)

Fēnikss bija smagā metāla grupa no Ludzas, kas aktīvi darbojās 20. gadsimta 80. gadu beigās un 90. gadu sākumā.

 Vēsture 
Grupas līderis Aleksandrs Čunskis kopā ar klasesbiedriem sāka nodarboties ar muzicēšanu 1978. gadā. Grupas sastāvs vairākkārt mainījās. Grupas dalībnieki jūsmoja par ārzemju rokmūziku, sevišķi par ansambļiem “Led Zeppelin”, “Rainbow”, “Aerosmith” un “Judas Priest”, tādēļ vēlējās radīt līdzīgu mūziku. Jauns pacēlums grupas attīstībā notika 1988. gada sākumā - nomainījās tās sastāvs un par vokālistu kļuva Viktors Baikovs. Tābrīža Atmodas ideju iedvesmoti, grupas dalībnieki sacerēja un izpildīja dziesmas latgaliešu dialektā.Aiga Leitholde. Atradums no 80-tajiem: latgaliski dziedoša glemroka grupa “Fenikss”. Par mūziku, 2017, 1. marts. http://www.parmuziku.lv/zinas/latvija/atradums-no-80tajiem-latgaliski-spelejosa-glemroka-grupa-fenikss-video-4231  "Fēnikss" ieguva ceturto vietu republikāniskajā vokāli instrumentālo ansambļu skatē Latgales zonā.L. Lūse. Uz Tukumu pēc... Padomju Jaunatne, 1988, 28. jūnijs. Pēc tam grupa sāka gūt panākumus. Turpmākajos gados tā spēlēja festivālā "Liepājas dzintars" un Latgales mūzikas televīzijas festivālā. 1991. gada martā grupa piedalījās mazpazīstamo grupu konkursā "Durvis 91", iegūstot 2. vietu un balvā saņemot braucienu uz festivālu Polijā. Par grupas uzstāšanos publicēta cildinoša atsauksme: ""Fenikss" — pagaidām laikam vienīgais latgaliešu dialekta nesējs latviešu rokmūzikā — visprofesionālākais izpildījums, visprofesionālākais vokāls, par vislabāko instrumentālistu atzīts grupas bundzinieks. Un smagais roks, kas atbilst viņu mūzikas uztverei — citādi tas neskanētu tik īsti."I. Zivs. "Durvis—91". Latvijas Jaunatne, 1991, 17. martā.

Līdzās kompozīcijām ar latgaliešu tekstiem ansamblis izpildīja dziesmas arī angļu valodā. Grupa piedalījās krievu rokmūzikas koncertā "Звёздный дождь" Rīgas sporta manēžā 1992. gada janvārī, Krievijas festivālā "Gradus ad Parnassum" 1992. gadā un citur, piedalījās "Mikrofona" aptaujā ar dziesmu "Never Come Back Again".Grupa "Fēnikss" no Ludzas. https://www.youtube.com/watch?v=4Huf95TidxM&list=PLAeInWhDu9oSCW3nHQgpxyCQwFAaoXMsU&index=4

Pēc tam grupas darbība apsīka. V. Baikovs kopš 1994. gada darbojās smagā roka grupā "Taizels", uzstādamies ar skatuves vārdu Pinočets.Taizels. https://www.facebook.com/pg/taizels.band/about/?ref=page_internal

2017. gada 5. maijā bija grupa paredzējusi atkal apvienoties Pirmā Latgales latviešu kongresa simtgadei veltītās “Latgaliešu mūzikas nakts” ietvaros.

 Sastāvs 
 Aleksandrs Čunskis – ğitāra
 Oļegs Sivohins – basğitāra
 Viktors Baikovs – balss
 Andris Boļševics - sitamie instrumenti

 Atsauces 

Kategorija:Latvijas rokgrupas
Kategorija:Latvijas smagā metāla grupas